| *Iphiclides feisthamelii* |
| --- |
| Macho
FemiaFemia |
| Clasificación científica |
| 

|  |  |
| --- | --- |
| Reino: | Animalia |
| Filo: | Arthropoda |
| Clase: | Insecta |
| Orde: | Lepidoptera |
| Familia: | Papilionidae |
| Xénero: | '**Iphiclides'** |
| Especie: | ''***I. feisthamelii ''*** |

 |
| Nome binomial |
| '**Iphiclides feisthamelii '**(Duponchel, 1832) |

Vista dun macho de perfil.
A ***Iphiclides feisthamelii*** é unha especie de lepidóptero ditrisio da familia Papilionidae que se atopa distribuída por España, Portugal, o sur de Francia, Marrocos, Alxeria e Tunisia.

Descrición
----------

Trátase dunha especie facilmente reconocible. O seu tamaño oscila entre 35 e 42 mm no bordo da á anterior. As ás dianteiras son de cor branca-amarelada con bandas negras. As posteriores presentan prolongacións en forma de colas, con escamas azul metálico na súa base. As femias son de maior tamaño que os machos e de tonalidades máis amareladas.

Taxonomía
---------

Tradicionalmente considerouse á *Iphiclides feisthamelii* unha subespecie de *Iphiclides podalirius* (Linnaeus, 1758), aínda que algúns autores defenden o seu status específico. A *Iphiclides feisthamelii* diferenciaríase exteriormente por ter unha cor máis clara case branca e unha banda submarxinal máis escura e máis ancha nas ás posteriores. Recentes estudos xenéticos (2010) suxiren, con todo, que non habería xustificación suficiente para considerala unha especie diferente.

Ciclo vital
-----------

Ten dúas ou tres xeracións anuais, dende primavera a finais de verán ou entrado xa o outono. As femias fan postas dun ou dous ovos.

As larvas nacen en poucos días e aliméntanse preferentemente de follas de especies do xénero *Prunus*: *Prunus amygdalus*, *P. persica*, *P. insitia* ou *P. longpipes*. Outras plantas nutricias son: *Pyrus communis*, *Malus domesticus* e *Crataegus oxyacantha*.

Hábitat
-------

Os piñeirais cun maior grao de naturalización e as carballeiras son hábitats habituais desta especie. Tamén pode ocupar terreos agrícolas abandonados se neles hai presenza das plantas nutricias para esta especie.

Distribución
------------

Ocupa o norte de África, a península ibérica e o sur de Francia. Aínda que a súa abundancia é variable, non pode ser considerada unha especie rara.

Notas
-----

1. 1 2 3  Olivares Villegas, Javier; Pérez López, Francisco Javier; Tinaut Ranera, Alberto; Henares Civantos, Ignacio (2011). *Las mariposas diurnas de Sierra Nevada*. Consejería de Medio Ambiente. Junta de Andalucía. p. 168. ISBN 978-84-92807-72-7.
2. ↑  «Southern Swallowtail» en *Learn about butterflies* [en línea]. Consultado o 4 de maio de 2017.
3. 1 2  Olivares Villegas, Javier; Pérez López, Francisco Javier; Tinaut Ranera, Alberto; Henares Civantos, Ignacio (2011). *Las mariposas diurnas de Sierra Nevada*. Consejería de Medio Ambiente. Junta de Andalucía. p. 169. ISBN 978-84-92807-72-7.

Véxase tamén
------------

### Ligazóns externas

* *Iphiclides feisthamelii* na web Lepidoptera Mundi.

|  |  |
| --- | --- |
| Control de autoridades | 
* Wd: Q3562339
* MAG: 2780304095

 |

|  |  |
| --- | --- |
| Identificadores taxonómicos | 
* BioLib: 144458
* EOL: 2870229
* EPPO: IPHIFE
* EUNIS: 91053
* FE: 440669
* GBIF: 4690079
* iNaturalist: 130391
* IRMNG: 10861787
* LepIndex: 167355
* NCBI: 282390
* TAXREF: 219824

 |

|  |  |
| --- | --- |
| Identificadores | 
* UMLS: C1688350

 |